b'\n_START_ARTICLE_\n8 Flora\n_START_SECTION_\nOdkritje\n_START_PARAGRAPH_\nFloro je odkril John Russell Hind 18. oktobra 1847. Pred tem je odkril \xc5\xbee asteroid 7 Iris. Ime je predlagal John Herschel. Flora je v rimski mitologiji boginja ro\xc5\xbe in vrtov, je \xc5\xbeena Zefirja in mati pomladi. V gr\xc5\xa1ki mitologiji je podobna boginja z imenom Klorida.\n_START_SECTION_\nLastnosti\n_START_PARAGRAPH_\nAnalize svetlobne krivulje ka\xc5\xbee, da pol asteroida ka\xc5\xbee proti eklipti\xc4\x8dnima koordinatama (\xce\xb2, \xce\xbb) = (16\xc2\xb0, 160\xc2\xb0) z mo\xc5\xbeno napako 10\xc2\xb0. To nam da za nagib vrtilne osi 78 \xc2\xb1 10\xc2\xb0._NEWLINE_Flora je star\xc5\xa1evski asteroid za dru\xc5\xbeino Flora, kjer je najve\xc4\x8dji asteroid saj vsebuje okoli 80\xc2\xa0% vse mase dru\xc5\xbeine. Asteroid je verjetno popolnoma zdrobljen zaradi trka ob nastanku dru\xc5\xbeine. V sedanji obliki je gravitacijski skupek delcev, ki so nastali ob trku._NEWLINE__NEWLINE_Njena povr\xc5\xa1ina je me\xc5\xa1anica silikatnih kamnin (tudi piroksena in olivina) in zlitine iz niklja in \xc5\xbeeleza. Asteroid Flora in celotna dru\xc5\xbeina Flora so verjetno star\xc5\xa1evska telesa L hondritov'